钦定古今图书集成/明伦汇编/闺媛典/第239卷 > 董应奎妻王氏
## 钦定古今图书集成/明伦汇编/闺媛典/第239卷 > 董应奎妻王氏

按《阳谷县志》：“王氏，董应奎妻。奎亡，氏年二十二，抚孤
痛哭几绝。家贫，姑劝他适，氏断发自誓。岁荒绩纺，易
粟养姑，自食糠籺。姑见痛绝，氏亦哭仆，二日方甦。姑
没不能殡，鬻子易棺，停柩三年始葬。朝夕以衣襟裹
土，筑翁姑与夫三坟。守节六十馀载，年八十四。直指
上闻，建坊旌表。”